บาทเปิด 34.13/14 บาทต่อดอลล่าร์ อ่อนค่า
เงินบาทเปิดตลาด 34.13/14 บาทต่อดอลล่าร์ อ่อนค่าหลังดอลล์แข็งจากคาดการณ์เฟดมีแนวโน้มขึ้นดอกเบี้ยในมิ.ย.
30 พ.ค. 2560

เงินบาทเปิดตลาด 34.13/14 บาทต่อดอลล่าร์ อ่อนค่าหลังดอลล์แข็งจากคาดการณ์เฟดมีแนวโน้มขึ้นดอกเบี้ยในมิ.ย.นักบริหารเงินจากธนาคารกรุงเทพ กล่าวว่า เงินบาทเปิดตลาดเช้านี้อยู่ที่ระดับ 34.13/14 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 34.10/12 บาท/ดอลลาร์เงินบาทปรับตัวอ่อนค่าลงเล็กน้อยจากวานนี้ เนื่องจากดอลลาร์สหรัฐฯ แข็งค่าขึ้น ภายหลังจากที่มีกรรมการของธนาคารกลางสหรัฐ (เฟด) ออกมาแสดงความเชื่อมั่นถึงทิศทางการปรับขึ้นดอกเบี้ยตามเดิม ขณะที่ยังมีกระแสเงินทุนไหลเข้าต่อเนื่อง จึงทำให้เงินบาทยังไม่อ่อนค่าไปมากนัก"บาทอ่อนค่าเล็กน้อยตามทิศทางดอลลาร์ที่กลับมาแข็งค่า เนื่องจากมีกรรมการเฟดออกมาแสดงความเชื่อมั่นว่าเฟดยังสามารถปรับขึ้นดอกเบี้ยได้ตามเดิม ขณะเดียวกันยังมี flow ไหลเข้าต่อเนื่อง ทำให้ทิศทางบาทยังไม่อ่อนค่าไปมาก" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.05-34.15 บาท/ดอลลาร์